CELEX: 21998D0313(01)
Language: el
Date: 1998-02-27 00:00:00
Title: Απόφαση αριθ. 1/98 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός και της Δημοκρατίας της Πολωνίας, αφετέρου της 27ης Φεβρουαρίου 1998 που εγκρίνει τους όρους και τις πρακτικές λεπτομέρειες της συμμετοχής της Πολωνίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης

Avis juridique important

|

21998D0313(01)

Απόφαση αριθ. 1/98 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός και της Δημοκρατίας της Πολωνίας, αφετέρου της 27ης Φεβρουαρίου 1998 που εγκρίνει τους όρους και τις πρακτικές λεπτομέρειες της συμμετοχής της Πολωνίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης  

Επίσημη Εφημερίδα αριθ. L 076 της 13/03/1998 σ. 0033 - 0036

ΑΠΟΦΑΣΗ αριθ. 1/98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός και της Δημοκρατίας της Πολωνίας, αφετέρου της 27ης Φεβρουαρίου 1998 που εγκρίνει τους όρους και τις πρακτικές λεπτομέρειες της συμμετοχής της Πολωνίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης (98/199/ΕΚ) ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου (1),το συμπληρωματικό πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, σχετικά με τη συμμετοχή της Πολωνίας σε κοινοτικά προγράμματα και ιδίως τα άρθρα 1 και 2 (2),Εκτιμώντας:ότι, σύμφωνα με το άρθρο 1 του συμπληρωματικού πρωτοκόλλου, η Πολωνία μπορεί να συμμετάσχει σε κοινοτικά προγράμματα-πλαίσιο, ειδικά προγράμματα, σχέδια και άλλες δράσεις στους τομείς της εκπαίδευσης, της κατάρτισης της νεολαίας και της εκπαίδευσης 7ότι σύμφωνα με το άρθρο 2 του συμπληρωματικού πρωτοκόλλου, οι όροι συμμετοχής της Πολωνίας στις δραστηριότητες που αναφέρονται στο άρθρο 1 θα αποφασιστούν από το συμβούλιο σύνδεσης,ΑΠΟΦΑΣΙΖΕΙ:Άρθρο 1 Η Πολωνία θα συμμετάσχει σε προγράμματα Leonardo da Vinci, Νεολαία για την Ευρώπη και Socrates της Ευρωπαϊκής Κοινότητας, σύμφωνα με τους επισυναπτόμενους στο παράρτημα όρους και πρακτικές λεπτομέρειες που αποτελούν αναπόσπαστο τμήμα της παρούσας απόφασης.Άρθρο 2 Η παρούσα απόφαση ισχύει καθόλη τη διάρκεια των προγραμμάτων Leonardo da Vinci, Νεολαία για την Ευρώπη και Socrates.Άρθρο 3 Η παρούσα απόφαση αρχίζει να ισχύει την πρώτη ημέρα του μήνα μετά την έγκρισή της από το συμβούλιο σύνδεσης.Βρυξέλλες, 27 Φεβρουαρίου 1998.Για το Συμβούλιο ΣύνδεσηςΟ ΠρόεδροςR. COOK(1) ΕΕ L 348 της 31. 12. 1993, σ. 2.(2) ΕΕ L 317 της 30. 12. 1995, σ. 35.ΠΑΡΑΡΤΗΜΑ Ι ΟΡOI ΚΑΙ ΠΡΑΚΤΙΚΕΣ ΛΕΠΤΟΜΕΡΕΙΕΣ ΓΙΑ ΤΗ ΣΥΜΜΕΤΟΧΗ ΤΗΣ ΠΟΛΩΝΙΑΣ ΣΤΑ ΠΡΟΓΡΑΜΜΑΤΑ LEONARDO DA VINCI, ΝΕΟΛΑΙΑ ΓΙΑ ΤΗΝ ΕΥΡΩΠΗ ΚΑΙ SOCRATES 1. H Πολωνία θα συμμετάσχει σε όλες τις δράσεις των προγραμμάτων Leonardo da Vinci, Νεολαία για την Ευρώπη και Socrates, (όπου στο εξής θα καλούνται «τα προγράμματα»), σύμφωνα, εκτός αν ορίζεται διαφορετικά στην παρούσα απόφαση, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση 94/819/ΕΚ του Συμβουλίου σχετικά με τη θέσπιση ενός προγράμματος δράσης για την υλοποίηση μιας κοινοτικής πολιτικής όσον αφορά την επαγγελματική κατάρτιση, στην απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου, που εγκρίνει την τρίτη φάση του προγράμματος «Νεολαία για την Ευρώπη» και στην απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου, που θεσπίζει το πρόγραμμα δράσης της Ευρωπαϊκής Κοινότητας στον τομέα της εκπαίδευσης.2. Οι όροι για την υποβολή, την αξιολόγηση και την επιλογή των αιτήσεων σχετικά με τα επιλέξιμα ιδρύματα, οργανισμούς και ιδιώτες της Πολωνίας θα είναι ίδιοι με αυτούς που εφαρμόζονται και για τα επιλέξιμα ιδρύματα, οργανισμούς και ιδιώτες της Κοινότητας.Οι δραστηριότητες γλωσσικής προετοιμασίας και κατάρτισης που προβλέπει το πρόγραμμα αναφέρονται μόνον στις επίσημες γλώσσες της Κοινότητας. Σε εξαιρετικές περιπτώσεις, θα μπορούσαν να γίνουν δεκτές και δράσεις σε άλλες γλώσσες, εφόσον το απαιτεί η εφαρμογή των προγραμμάτων.3. Για να διασφαλισθεί η κοινοτική διάσταση των προγραμμάτων, τα διεθνικά έργα και δραστηριότητες που προτείνει η Πολωνία θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός θα αποφασιστεί στο πλαίσιο της υλοποίησης των προγραμμάτων, αφού ληφθούν υπόψη η φύση των διαφόρων δραστηριοτήτων, ο αριθμός των εταίρων ενός δεδομένου έργου και ο αριθμός των χωρών που συμμετέχουν στο πρόγραμμα. Τα έργα και οι δραστηριότητες που εκτελούνται αποκλειστικά σε συνεργασία μεταξύ της Πολωνίας και των κρατών ΕΖΕΣ-ΕΟΧ ή άλλης τρίτης χώρας, συμπεριλαμβανομένων των χωρών που έχουν συνάψει συμφωνία σύνδεσης με την Κοινότητα, στις οποίες είναι ανοιχτή η συμμετοχή στα προγράμματα, δεν θα είναι επιλέξιμα για κοινοτική χρηματοδοτική στήριξη.4. Βάσει των αποφάσεων για τα προγράμματα Leonardo da Vinci, Νεολαία για την Ευρώπη και Socrates, η Πολωνία θα παράσχει τις απαραίτητες δομές και μηχανισμούς σε εθνικό επίπεδο και θα λάβει όλα τα απαραίτητα μέτρα ώστε να διασφαλίσει τον εθνικό συντονισμό και οργάνωση της υλοποίησης των προγραμμάτων.5. Η Πολωνία θα καταβάλλει κάθε έτος μία συνεισφορά στο γενικό προϋπολογισμό των Ευρωπαϊκών Κοινοτήτων για να καλύψει το κόστος που προκύπτει από τη συμμετοχή της στα προγράμματα.Οι κανόνες που διέπουν τη χρηματοδοτική συνεισφορά της Πολωνίας καθορίζονται στο παράρτημα, το οποίο αποτελεί αναπόσταστο μέρος της παρούσας απόφασης. Η επιτροπή σύνδεσης μπορεί να προσαρμόσει αυτή τη συνεισφορά οποτεδήποτε καταστεί αναγκαίο.6. Τα κράτη μέλη της Κοινότητας και η Πολωνία θα καταβάλουν κάθε δυνατή προσπάθεια στο πλαίσιο της κειμένης νομοθεσίας για να διευκολύνουν την ελεύθερη διακίνηση και διαμονή σπουδαστών, καθηγητών, πανεπιστημιακών λειτουργών, νέων και άλλων επιλέξιμων ατόμων που μετακινούνται μεταξύ Πολωνίας και των κρατών μελών της Κοινότητας με σκοπό τη συμμετοχή σε δραστηριότητες που καλύπτοναι από την παρούσα απόφαση.7. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου των Ευρωπαϊκών Κοινοτήτων σε σχέση με την παρακολούθηση και αξιολόγηση των προγραμμάτων, σύμφωνα με τα άρθρα 10, 9 και 8 των αποφάσεων για τα προγράμματα Leonardo da Vinci, Νεολαία για την Ευρώπη και Socrates αντιστοίχως, η συμμετοχή της Πολωνίας στα προγράμματα θα παρακολουθείται συνεχώς σε συνεργασία Επιτροπής και Πολωνίας. Η Πολωνία υποβάλλει στην Επιτροπή σχετικές εκθέσεις και συμμετέχει σε άλλα σχετικά μέτρα λαμβανόμενα από την Κοινότητα για το σκοπό αυτό.8. Με την επιφύλαξη των διαδικασιών που αναφέρονται στο άρθρο 6 της απόφασης για το πρόγραμμα Leonardo da Vinci, στο άρθρο 6 της απόφασης για το πρόγραμμα «Νεολαία για την Ευρώπη» και στο άρθρο 4 της απόφασης για το πρόγραμμα Socrates, η Πολωνία θα καλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών. Η Επιτροπή θα ενημερώνει την Πολωνία σχετικά με τα αποτελέσματα των τακτικών συνεδριάσεων.9. Η γλώσσα που θα χρησιμοποιείται στις αιτήσεις, στα συμβόλαια, στις εκθέσεις που υποβάλλονται και σε άλλες διοικητικές ρυθμίσεις για τα προγράμματα, θα είναι μία από τις επίσημες γλώσσες της Κοινότητας.ΠΑΡΑΡΤΗΜΑ ΙΙ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΠΟΛΩΝΙΑΣ ΣΤΑ ΠΡΟΓΡΑΜΜΑΤΑ LEONARDO DA VINCI, SOCRATES ΚΑΙ ΝΕΟΛΑΙΑ ΓΙΑ ΤΗΝ ΕΥΡΩΠΗ 1. Η χρηματοδοτική συνεισφορά της Πολωνίας θα καλύπτει:- επιδοτήσεις ή άλλη χρηματοδοτική στήριξη από τα προγράμματα προς τους Πολωνούς συμμετέχοντες,- την τυχόν χρηματοδοτική στήριξη από τα προγράμματα, για τη λειτουργία των εθνικών φορέων,- συμπληρωματικές διοικητικές δαπάνες σχετικές με τη διαχείριση των προγραμμάτων εκ μέρους της Επιτροπής των Ευρωπαϊκών Κοινοτήτων, οι οποίες προκύπτουν από τη συμμετοχή της Πολωνίας.2. Για κάθε οικονομικό έτος, το συνολικό ποσό των επιδοτήσεων ή άλλης χρηματοδοτικής στήριξης που λαμβάνουν από τα προγράμματα οι Πολωνοί δικαιούχοι και οι εθνικές υπηρεσίες της Πολωνίας δεν θα υπερβαίνει τη συνεισφορά που καταβάλλει η Πολωνία, μετά την αφαίρεση των συμπληρωματικών διοικητικών δαπανών.Αν η συνεισφορά που καταβάλλει η Πολωνία στο γενικό προϋπολογισμό των Ευρωπαϊκών Κοινοτήτων μετά την αφαίρεση των συμπληρωματικών διοικητικών δαπανών, είναι μεγαλύτερη από το συνολικό ποσό των επιδοτήσεων ή άλλης χρηματοδοτικής στήριξης που λαμβάνουν οι Πολωνοί δικαιούχοι και οι εθνικοί φορείς από τα προγράμματα, η Επιτροπή των Ευρωπαϊκών Κοινοτήτων θα μεταφέρει το υπόλοιπο στο επόμενο οικονομικό έτος και θα το αφαιρεί από τη συνεισφορά του επόμενου έτους. Αν παραμένει υπόλοιπο μετά την ολοκλήρωση των προγραμμάτων, το σχετικό ποσό θα επιστρέφεται στην Πολωνία.3. Leonardo da VinciΗ ετήσια συνεισφορά της Πολωνίας θα είναι 6 420 000 Ecu από το 1997. Από το ποσό αυτό, 420 000 Ecu θα καλύψουν τις συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Πολωνίας.4. SocratesΗ συνεισφορά της Πολωνίας θα είναι:- 5 176 660 Ecu το 1997 για τη συμμετοχή της στο κεφάλαιο ΙΙ (σχολική εκπαίδευση, Comenius) και στο κεφάλαιο ΙΙΙ (οριζόντια μέτρα). Από το σύνολο αυτό, ένα ποσό 338 660 Ecu θα καλύπτει τις συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Πολωνίας,- 11 764 650 Ecu το 1998 και το 1999 για τη συμμετοχή της σε ολόκληρο το πρόγραμμα Socrates, συμπεριλαμβανομένου και του κεφαλαίου Ι (Erasmus). Από το σύνολο αυτό, ένα ποσό 769 650 Ecu θα καλύπτει το συμπληρωματικό διοικητικό κόστος που σχετίζεται με τη διαχείριση του προγράμματος από την Επιτροπή, το οποίο προκύπτει από τη συμμετοχή της Πολωνίας,5. Νεολαία για την ΕυρώπηΗ ετήσια συνεισφορά της Πολωνίας θα είναι:- 1 000 000 Ecu το 1997 για τη συμμετοχή της στις δράσεις ΑΙ και ΒΙ,- 1 500 000 Ecu το 1998 και 2 000 000 Ecu το 1999 για τη συμμετοχή της σε όλες τις δράσεις του προγράμματος, εκτός από τη δράση Δ.Από τα συνολικά αυτά ποσά, ένα ετήσιο ποσό 65 000 Εcu το 1997, 98 000 Εcu το 1998 και 130 000 Εcu το 1999 θα καλύπτουν συμπληρωματικές διοικητικές δαπάνες που σχετίζονται με τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Πολωνίας.6. Θα ισχύει ο δημοσιονονικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων, ιδίως όσον αφορά τη διαχείριση της συνεισφοράς της Πολωνίας.Μετά την έναρξη ισχύος της παρούσας απόφασης και στις αρχές του κάθε επόμενου έτους, η Επιτροπή θα απευθύνει στην Πολωνία πρόσκληση πληρωμής αντίστοιχη με τη βάση της απόφασης συνεισφορά της στο κόστος.Η συνεισφορά αυτή θα εκφράζεται σε Εcu και θα καταβάλλεται σε ένα τραπεζικό λογαριασμό της Επιτροπής σε Εcu.Η Πολωνία θα καταβάλει την προβλεπόμενη στην παρούσα απόφαση συνεισφορά της στο ετήσιο κόστος ανάλογα με την πρόσκληση πληρωμής και το αργότερο τρεις μήνες μετά την αποστολή της πρόσκλησης. Οποιαδήποτε καθυστέρηση της συνεισφοράς θα συνεπάγεται την καταβολή τόκου από την Πολωνία επί του οφειλόμενου ποσού από την ημερομηνία λήξης. Το επιτόκιο είναι το εφαρμοζόμενο από το Ευρωπαϊκό Ταμείο Νομισματικής Συνεργασίας στο μήνα μετά τη λήξη, για πράξεις σε Εcu (1), αυξημένο κατά 1,5 %.7. Η Πολωνία θα καταβάλει τις συμπληρωματικές διοικητικές δαπάνες που αναφέρονται στις παραγράφους 3, 4 και 5 από τον εθνικό της προϋπολογισμό.8. Η Πολωνία θα καταβάλει το 3 % (1997), το 13 % (1998) και το 23 % (1999) των λοιπών δαπανών της συμμετοχής της στα προγράμματα από τον εθνικό της προϋπολογισμό.Τηρουμένων των τακτικών διαδικασιών προγραμματισμού Phare, τα υπόλοιπα ποσά που αντιστοιχούν στο 97 % (1997) στο 87 % (1998) και στο 77 % (1999) θα καλυφθούν από τα ετήσια προγράμματα Phare της Πολωνίας.(1) Δημοσιεύεται μηνιαίως στην Επίσημη Εφημερίδα των Ευρωπαϊκών Κοινοτήτων σειρά C.